พิพิธภัณฑ์การสถาปนาพรรค

พิพิธภัณฑ์การสถาปนาพรรค (เกาหลี: 당창건사적관; Party Founding Museum) เป็นพิพิธภัณฑ์ในเขตกลาง นครเปียงยาง ประเทศเกาหลีเหนือ ทางตอนใต้ของเขาแฮบัง อาคารนี้ก่อสร้างขึ้นโดยรัฐบาลญี่ปุ่นสมัยยึดครองคาบสมุทรเกาหลีในปี 1923 ในเดือนตุลาคม 1970 อาคารนี้ได้ถูกแปรสภาพเพื่อใช้งานเป็นพิพิธภัณฑ์ของรัฐบาลเกาหลีเหนือ ประวัติศาสตร์ อาคารหลังเดิมสร้างขึ้นในปี 1923 โดยรัฐบาลญี่ปุ่นที่ครอบครองเกาหลีในตอนนั้น หลังคิม อิล-ซ็อง เดินทางกลับเกาหลีหลังสงครามโลกครั้งที่สองสิ้นสุด เชื่อว่าเขาได้สถาปนาพรรคคนงานเกาหลีขึ้นในอาคารนี้เมื่อวันที่ 10 ตุลาคม 1945 การพบปะครั้งแรก ๆ ของพรรคหลายครั้งก็มีขึ้นที่นี่ อาคารได้รับความเสียหายในในระหว่างสงครามเกาหลี ส่วนพิพิธภัณฑ์เปิดใช้งานในปี 1970 รูปแบบ สถาปัตยกรรมอาคารเป็นรูปแบบอาณานิคมญี่ปุ่นที่พบได้ทั่วไป ส่วนหลังคาได้ถอดแบบมาจากอาคารรัฐสภาญี่ปุ่นในโตเกียว ชั้นแรกของพิพิธภัณฑ์จัดแสดงภาพถ่ายและวัตถุ ชั้นที่สองได้รับการอนุรักษ์ในรูปดั้งเดิม อ้างอิง บรรณานุกรม Corfield, Justin (2014). Historical Dictionary of Pyongyang. London, England: Anthem Press. ISBN 9781783083411. สืบค้นเมื่อ 25 May 2021. แหล่งข้อมูลอื่น Party Founding Museum picture album at Naenara